Bandaríski skemmtikrafturinn Hasan Minhaj var gagnrýninn í garð sádí-arabískra yfirvalda , og þá sérstasklega krónprinsins , Mohammed bin Salman , í umræddum grínþætti . Streymisveitan Netflix hefur fjarlægt annan þátt gamanþáttaraðarinnar „ Föðurlandslögin “ ( e. Patriot act ) , í Sádí-Arabíu , eftir að yfirvöld þar í landi sendu beiðni þess efnis , þar sem fullyrt var að þátturinn bryti í bága við lög um netglæpi . BBC segir frá . Streymisveitan sagðist í tilkynningu um málið styðja listrænt frelsi , en að hún væri tilneydd til að fara að lögum þeirra landa sem hún starfar í . Í þættinum gerir Hasan Minhaj – bandarískur skemmtikraftur og sjónvarpsmaður af indverskum ættum – grín að framferði sádí-arabískra embættismanna í kjölfar morðsins á blaðamanninum Jamal Khashoggi , og gagnrýnir sádí-arabísk yfirvöld almennt , og krónprinsinn Mohammed bin Salman sérstaklega . Minhaj segir að bin Salman hafi verið hylltur sem boðberi framfara í trúræðisríkinu , en uppljóstranir um morð Khashoggi hafi gjörbreytt þeirri ímynd . Til séu þeir sem berjist fyrir raunverulegum endurbótum í Sádí-Arabíu , en bin Salman sé ekki meðal þeirra , hann sé ekki að nútímavæða Sádí-Arabíu , heldur aðeins að nútímavæða alræði Sád-ættarinnar .